Ustukių karjeras
56°4′14″ š. pl. 24°21′46″ r. ilg.﻿ / ﻿56.07056°š. pl. 24.36278°r. ilg.﻿ / 56.07056; 24.36278 Ustukių karjeras – karjero tvenkinys Lietuvoje, Pasvalio rajone, 2 km į šiaurės vakarus nuo Pasvalio. Sudarytas karjere, išeksploatavus smėlio išteklius ir prisipildžius vandeniui. Tvenkinio ilgis iš pietų į šiaurę – 0,32 km, plotis – iki 0,2 km. Altitudė 30,4 m. Rytinis ir vakarinis krantai aukšti. Krantai daugiausia apaugę medžiais ir krūmais. Aplink tvenkinį plyti dirbami laukai. Šiaurėje išteka 1,14 km ilgio upelis link Mūšos upės. Į šiaurę už 35 m telkšo 0,7 ha dydžio karjero tvenkinys. Šalia įsikūręs Ustukių kaimas.